
2                                                                  DR 30.7.2018                                                       

 
Akan tetapi sejak 33 tahun lalu apabila kita perkenalkan Proton pertama iaitu kita 

nampak bahawa pelbagai kos termasuk AP- import duty dan import excise. Mengikut P. 
Gunasegaram dari KiniBiz menjangkakan RM300 bilion telah ditanggung kerana dasar 
melindungi kereta Proton. 

Kita tahu apa Yang Amat Berhormat katakan itu betul, pada mulanya berjaya tetapi 
disebabkan saingan yang begitu sengit sekali dalam pasaran dunia, menjadikan kita tidak 
ada economies of scale. Jadi Yang Amat Berhormat, sekiranya Yang Amat Berhormat untuk 
mengutarakan kereta nasional ketiga, apakah kita akan mengulangi protectionism yang perlu 
kita buat untuk kereta Proton?  

Kedua, bagaimana kita lihat kalau itu dipacu oleh syarikat swasta, bukankah yang 
ada sekarang pun 51 peratus adalah milik DRB-HICOM dan juga Geely sebanyak 49.9 
peratus? Sekiranya ini boleh dilakukan, kenapa perlu ada yang kereta nasional ketiga?  

Akhir sekali, dulu pun kita ada kerjasama dengan syarikat seperti Mitsubishi, 
kemudian kita bincang dengan Volkswagen, akhirnya terpaksa pilih antara Renault dengan 
Geely dan ini disebabkan economies of scale, kita tidak ada pasaran itu. Apa pandangan dan 
penjelasan Yang Amat Berhormat? Terima kasih. 

■1010 

Tun Dr. Mahathir bin Mohamad: Tuan Yang di-Pertua, dahulu Proton berjaya 
menembusi pasaran Malaysia dan juga pasaran luar negeri. Kita dapat menjual 25,000 kereta 
Proton di Great Britain, di UK dan di lain-lain tempat. Akan tetapi oleh kerana pemerintahan 
yang kurang cekap, yang tidak tahu berkenaan dengan industri yang menyebabkan prestasi 
Proton merosot.  

Pertamanya kerana kerajaan yang dahulu membenarkan masuk segala kereta ke 
dalam Malaysia tanpa reciprocity iaitu tanpa memberi peluang kepada kereta Proton 
memasuki pasaran mereka. Dengan adanya kereta yang dibekalkan oleh syarikat-syarikat 
gergasi masuk ke dalam pasaran Malaysia dan bersaing dengan Proton, sebab itulah Proton 
sukar untuk menandingi dengan mereka. Dengan kerana itu pasaran Proton pun merosot, 
diambil alih oleh pasaran kereta-kereta yang diimport dari luar negara.  

Apabila merosot pasaran Malaysia untuk kereta Proton, maka industri automotif juga 
menghadapi masalah dan ramailah daripada mereka tidak dapat bersaing dengan bekalan 
dari luar negeri. Bahkan ada syarikat Malaysia yang membekalkan barangan kepada Proton 
yang sebenarnya diimport dari negara lain. Ini bermakna kita tidak mempunyai kebolehan 
mengeluarkan barangan kita sendiri dengan harga yang kompetitif. Ini semuanya bergantung 
pada dasar kerajaan. Kerajaan baharu ini mempunyai dasar yang berlainan. Kita akan bantu 
Proton dan industri tempatan. Kita dapati umpamanya hanya setelah Proton dibeli oleh 
syarikat luar negeri, barulah kerajaan memberi bantuan.  

Begitu lama sekali Proton meminta bantuan daripada kerajaan tetapi kerajaan tidak 
memberi. Ada wang sebanyak lebih RM1 bilion yang dijanjikan untuk research tetapi Proton 
tidak diberi. Apabila sahaja Proton dijual kepada negara asing, barulah bantuan diberi. Ini 
ternampak seolah-olah kita tak nak galak supaya orang tempatan mempunyai kebolehan 
mengeluarkan kereta. Selagi ada dasar yang semacam itu, maka sukarlah industri tempatan 
mencapai kemajuan. Nampak seolah-olah dasar dulu ialah mengutamakan import daripada 
pengeluaran tempatan tetapi kerajaan yang ada sekarang ini mempunyai dasar yang lain. 
Saya harap Ahli Yang Berhormat daripada parti-parti lawan sila lihatlah kemudian apa kami 
akan laku. Terima kasih... [Tepuk] 

Tuan Yang di-Pertua: Soalan tambahan kedua sebelah sini, sebelah barisan 
kerajaan. Tidak ada? Ya, Yang Berhormat Bukit Bintang. 

Tuan Fong Kui Lun [Bukit Bintang]: Terima kasih Tuan Yang di-Pertua, soalan 
tambahan. Saya ingin bertanya Yang Amat Berhormat Perdana Menteri, memandangkan 
persaingan dengan kereta import, adakah kerajaan bercadang bahawa lesen pengimport 
akan ditamatkan atau mengehadkan memandangkan kalau jika kerajaan akan ada hasrat 
membina kereta nasional yang ketiga. Memandangkan itu juga dalam trend international 
bahawa kereta yang mana di Jepun banyak syarikat-syarikat gergasi yang berusaha sama 
dengan kereta antarabangsa seperti Mitsubishi dengan kereta yang lain di Amerika dan juga 
Mazda dengan Ford yang berusaha sama di Jepun.  



Akan tetapi sejak 33 tahun lalu apabila kita perkenalkan Proton pertama iaitu kita. nampak bahawa pelbagai kos termasuk AP- import duty dan import excise. Mengikut P. Gunasegaram dari KiniBiz menjangkakan RM300 bilion telah ditanggung kerana dasar melindungi kereta Proton. Kita tahu apa Yang Amat Berhormat katakan itu betul, pada mulanya berjaya tetapi disebabkan saingan yang begitu sengit sekali dalam pasaran dunia, menjadikan kita tidak ada economies of scale. Jadi Yang Amat Berhormat, sekiranya Yang Amat Berhormat untuk mengutarakan kereta nasional ketiga, apakah kita akan mengulangi protectionism yang perlu kita buat untuk kereta Proton?. Kedua, bagaimana kita lihat kalau itu dipacu oleh syarikat swasta, bukankah yang ada sekarang pun 51 peratus adalah milik DRB-HICOM dan juga Geely sebanyak 49.9 peratus? Sekiranya ini boleh dilakukan, kenapa perlu ada yang kereta nasional ketiga?. Akhir sekali, dulu pun kita ada kerjasama dengan syarikat seperti Mitsubishi, kemudian kita bincang dengan Volkswagen, akhirnya terpaksa pilih antara Renault dengan Geely dan ini disebabkan economies of scale, kita tidak ada pasaran itu. Apa pandangan dan penjelasan Yang Amat Berhormat? Terima kasih. #1010. Tun Dr. Mahathir bin Mohamad: Tuan Yang di-Pertua, dahulu Proton berjaya menembusi pasaran Malaysia dan juga pasaran luar negeri. Kita dapat menjual 25,000 kereta Proton di Great Britain, di UK dan di lain-lain tempat. Akan tetapi oleh kerana pemerintahan yang kurang cekap, yang tidak tahu berkenaan dengan industri yang menyebabkan prestasi Proton merosot. Pertamanya kerana kerajaan yang dahulu membenarkan masuk segala kereta ke dalam Malaysia tanpa reciprocity iaitu tanpa memberi peluang kepada kereta Proton memasuki pasaran mereka. Dengan adanya kereta yang dibekalkan oleh syarikat-syarikat gergasi masuk ke dalam pasaran Malaysia dan bersaing dengan Proton, sebab itulah Proton sukar untuk menandingi dengan mereka. Dengan kerana itu pasaran Proton pun merosot, diambil alih oleh pasaran kereta-kereta yang diimport dari luar negara. Apabila merosot pasaran Malaysia untuk kereta Proton, maka industri automotif juga menghadapi masalah dan ramailah daripada mereka tidak dapat bersaing dengan bekalan dari luar negeri. Bahkan ada syarikat Malaysia yang membekalkan barangan kepada Proton yang sebenarnya diimport dari negara lain. Ini bermakna kita tidak mempunyai kebolehan mengeluarkan barangan kita sendiri dengan harga yang kompetitif. Ini semuanya bergantung pada dasar kerajaan. Kerajaan baharu ini mempunyai dasar yang berlainan. Kita akan bantu Proton dan industri tempatan. Kita dapati umpamanya hanya setelah Proton dibeli oleh syarikat luar negeri, barulah kerajaan memberi bantuan. Begitu lama sekali Proton meminta bantuan daripada kerajaan tetapi kerajaan tidak memberi. Ada wang sebanyak lebih RM1 bilion yang dijanjikan untuk research tetapi Proton tidak diberi. Apabila sahaja Proton dijual kepada negara asing, barulah bantuan diberi. Ini ternampak seolah-olah kita tak nak galak supaya orang tempatan mempunyai kebolehan mengeluarkan kereta. Selagi ada dasar yang semacam itu, maka sukarlah industri tempatan mencapai kemajuan. Nampak seolah-olah dasar dulu ialah mengutamakan import daripada pengeluaran tempatan tetapi kerajaan yang ada sekarang ini mempunyai dasar yang lain. Saya harap Ahli Yang Berhormat daripada parti-parti lawan sila lihatlah kemudian apa kami akan laku. Terima kasih... [Tepuk]. Tuan Yang di-Pertua: Soalan tambahan kedua sebelah sini, sebelah barisan kerajaan. Tidak ada? Ya, Yang Berhormat Bukit Bintang. Tuan Fong Kui Lun [Bukit Bintang]: Terima kasih Tuan Yang di-Pertua, soalan tambahan. Saya ingin bertanya Yang Amat Berhormat Perdana Menteri, memandangkan persaingan dengan kereta import, adakah kerajaan bercadang bahawa lesen pengimport akan ditamatkan atau mengehadkan memandangkan kalau jika kerajaan akan ada hasrat membina kereta nasional yang ketiga. Memandangkan itu juga dalam trend international bahawa kereta yang mana di Jepun banyak syarikat-syarikat gergasi yang berusaha sama dengan kereta antarabangsa seperti Mitsubishi dengan kereta yang lain di Amerika dan juga Mazda dengan Ford yang berusaha sama di Jepun.